**Информација за кандидате о конкурсном поступку за радно место**

**Радно место:** ,,**Руководилац Одељења и послови финансијског управљања и контроле, планско-аналитички послови планирања буџета** “

**Опис посла:**Руководи, организује и планира рад Одељења, пружа стручна упутства, координира и надзире рад запослених у Одељењу; стара се о законитом, правилном и благовременом обављању послова у Одељењу; прати стање у области привреде и локалног економског развоја као и реализацију утврђених политика у тим областима и предлаже подстицајне мере за њихово унапређење; припрема нацрте закључака и одлука за органе Општине; припрема анализе, информације и извештаје из делокруга Одељења; остварује сарадњу са организацијама, надлежним установама и институцијама на општинском, регионалном и републичком нивоу у циљу усаглашавања мерa за бржи привредни развој Општине, као и пословним удружењима и удружењима грађана; координира послове везане за планирање, припрему и реализацију развојних пројеката и капиталних инвестиција у области јавне инфраструктуре и пружа помоћ Комисији за стратешко планирање; остварује сарадњу и координира рад одељења са радом других одељења Општинске управе; прати и врши анализу послова везаних за пољопривреду, водопривреду, туризам, као и других послова везаних за привреду, израду буџета и билансирање буџетских средстава од значаја за развој привреде.

Обавља послове из области финансија и буџета и то: прикупљање документације око израде плана прихода и расхода буџета,издаје упутство за припрему нацрта Одлуке о буџету Општине и организује доставу упутства корисницима буџета, врши израду предлога Финансијског плана директних корисника буџета и учествује у изради Предлога финансијског плана индиректних корисника буџета, нацрта Одлуке о буџету, у складу са буџетским календаром; припрема нацрт Одлуке о изменама и допунама одлуке о буџету; обавештава кориснике буџета општине о усвојеним апропријацијама ради усклађивања финансијских планова корисника буџета са одобреним апропријацијама у буџету, одређује квоте и апропријације квартално и обавештава буџетске кориснике о одобреним и располеживим квотама у року и израђује финансијске планове органа општине. Обавља најсложеније послове везане за рад рачуноводства у складу са важећим прописима одговоран је за законит рад рачуноводства, вођење пословних књига и исправност књиговодствене документације. Обавља послове везане за отварање консолидованог рачуна трезора и послове везане за отварање подрачуна динарских и девизних средстава корисника јавних средстава, обавља материјално финансијске послове контроле буџетских захтева за плаћање, утврђује њихову потпуност, веродостојност и рачунску исправност и оверава захтеве за плаћање. Одговоран је за правилно планирање масе средстава за исплату плата запослених који се финансирају из буџета општине Житорађа у законом дозвољеним границама; одговоран је за извршене расходе за плате, додатке и накнаде запослених и социјалне доприносе на терет послодавца које се финансирају из буџета општине Житорађа, преко износа прописаног законом и утврђеног буџетом и финансијским планом. Прати прописе из области јавног дуга, води евиденцију о задуживању и обавезама у области јавног дуга локалне самоуправе, шаље захтеве и прикупља понуде пословних банака о условима задуживања, анализира и систематизује услове из понуде пословних банака, припрема документацију за задуживање, прати реализацију одобрених кредита и прати извршење обавеза по кредитима. Редовно прати извршење буџета, израђује извештаје о извршењу буџета који се подноси Општинском већу у законом прописаном року и припрема нацрт Одлуке о завршном рачуну буџета. Припрема, израђује и доставља извештаје прописане од стране Министарства финансија и Управе за трезор и друге извештаје, потребне елаборате и информације и одговоран је за тачност података у истима. Учествује у изради нормативних аката из наведених области и врши и друге стручне послове за потребе Скупштине општине, председника Општине и Општинског већа. Обавља и друге послове по налогу руководиоца Одељења и начелника Општинске управе..

**Датум објављивања** 27.01.2025. године

**Последњи дан за достављање пријаве на конкурс**: Закључно са 11.02.2025. године

**На шта је посебно важно да обратите пажњу у тексту конкурса**:

-Обратите пажњу на опис послова на радном месту како бисте проценили да ли Вам овај посао заиста одговара. Проверите да ли испуњавате све услове који се траже за посао.

-За овај посао морате да имате : стечено високо образовање из научне, односно стручне области у оквиру образовно-научног поља економских наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање пет године радног искуства у струци, као и потребне компетенције за обављање послова радног места.

**Како подносите пријаву на конкурс:** Пријаву, потписану својеручно, са биографијом и наводима о досадашњем радном искуству и осталом траженом документацијом подносите путем поште или лично на писарници Општинске управе општине Житорађа на адресу Општинска управа општинеЖиторађа, ул.Топлички хероји бр.53, 18412 Житорађа, са назнаком – за јавни конкурс за попуњавање извршилачког радног места **„Руководилац Одељења и послови финансијског управљања и контроле, планско-аналитички послови планирања буџета “**- НЕ ОТВАРАТИ.

* **Које доказе достављате уз пријаву на конкурс:**
* Пријава, потписана својеручно, са биографијом и наводима о досадашњем радном искуству;
* Oригинал или оверена фотокопија извода из матичне књиге рођених;
* Oригинал или оверена фотокопија уверења о држављанству;
* Oригинал или оверена фотокопија доказа о одговарајућој стручној спреми;
* Oригинал или оверена фотокопија уверења полицијске управе да лице није осуђивано за кривично дело на безусловну казну затвора од најмање 6 месеци или за кажњиво дело које га чини неподобним за обављање послова у државном органу;
* Oригинал или оверена фотокопија потврде надлежног органа (тужилаштва) да се против кандидата не води кривични поступак;
* Доказ да му раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа ;
* Oригинал или оверена фотокопија доказа о положеном стручном испиту за рад у државним органима (лица са положеним правосудним испитом уместо уверења о положеном државном стручном испиту достављају уверење о положеном правосудном испиту);
* Oригинал или оверена фотокопија доказа о радном искуству у струци ( потврде, решења, и други акти којима се доказује на којим пословима, са којом стручном спремом и у којем периоду је стечено радно искуство);
* Изјава потписана од стране кандидата да је сагласан да орган прибави податке по службеној дужности.

Образац изјаве доступан је на интернет презентацији општине Житорађа и објављен је уз јавни конкурс.

**Када достављате остале доказе који се траже на овом конкурсу:** Све доказе које Вам будемо тражили током конкурса, морате да доставите у року од 5 радних дана од дана када добијете обавештење. Ако их не доставите у том року, нећете више моћи да учествује на конкурсу.

**Шта је шифра пријаве:** Шифра пријаве је скуп бројева и слова који ћемо доделити Вашој пријави. О шифри ћете бити обавештени у року од три дана од дана када предате пријаву.

**Очекивани датум отпочињања изборног поступка**: О месту, дану и времену тестирања кандидати ће бити обавештени путем контакта које су у пријави доставили.

**Компетенције које се проверавају у изборном поступку:**

На овом конкурсу процењиваћемо:

-Посебна функционална компетенција за област рада Студијско-аналитички послови (Методе и технике анализирања планских докумената и прописа и израде извештаја о стању у области) – провераваће се путем израде есеја(писмено);

- Посебна функционална компетенција за област рада финансијско-мaтеријални послови () поступак планирања буџета и извештавања) – провераваће се путем писане симулације(писмено);

- Посебна функционална компетенција за област рада познавање прописа из делокруга радног места (Закон о локалној самоуправи, Закон о финансирању локалне самоуправе, Закон о планском систему Републике Србије, Закон о јавним службама, Закон о социјалној заштити, Закон о здравственој заштити, Закон о јавном здрављу, Закон о основама система васпитања и образовања, Закон о буџету, Закон о финансијској подршци са децом, Закон о финансирању политичких партија, Закон о платама службеника и немштеника у АП и ЈЛС, Закон о државној помоћи) – провераваће се путем усмене симулације);

**Како да се припремите Припрема за проверу**:

Прописи које се очекује да примените при усменом излагању су *Закон о локалној самоуправи, Закон о финансирању локалне самоуправе, Закон о планском систему Републике Србије, Закон о јавним службама, Закон о социјалној заштити, Закон о здравственој заштити, Закон о јавном здрављу, Закон о основама система васпитања и образовања, Закон о буџету, Закон о финансијској подршци са децом, Закон о финансирању политичких партија, Закон о платама службеника и немштеника у АП и ЈЛС, Закон о државној помоћи*

Материјале за припрему можете пронаћи на Параграф лекс.

Током саме провере биће вам дозвољено да користити текстове *Закон о локалној самоуправи, Закон о финансирању локалне самоуправе, Закон о планском систему Републике Србије, Закон о јавним службама, Закон о социјалној заштити, Закон о здравственој заштити, Закон о јавном здрављу, Закон о основама система васпитања и образовања, Закон о буџету, Закон о финансијској подршци са децом, Закон о финансирању политичких партија, Закон о платама службеника и немштеника у АП и ЈЛС, Закон о државној помоћи*, с обзиром на то да нас интересује да ли знате да их примењујете, а не да ли сте их научили напамет.

На сајту Службе за управљање кадровима [*https://www.suk.gov.rs/extfile/sr/1643/Provera%20pfk.pdf*](https://www.suk.gov.rs/extfile/sr/1643/Provera%20pfk.pdf) пронаћи ћете примере задатака за проверу ПФК у државним органима. Сличну поставку задатака за проверу компетенција можете очекивати и у овом изборном поступку.

**Како да се припремите за процену мотивације:** Мотивацију дефинишемо као нашу унутрашњу снагу да своје понашање усмеримо ка циљу којем тежимо. Тај „покретач у нама” је веома битан за успешно обављање неког посла, те ће на завршном разговору Комисија процењивати колико је изражена ваша мотивација за рад на радном месту за које сте се пријавили. Такође, цениће и ваш однос према организацији. Пристајање уз вредности односи се на усклађеност ваших ставова са вредностима организације у којој желите да радите. Те вредности су: лојалност, професионалност, етичност и сл. За ову врсту разговора са Комисијом припремите се тако што ћете прикупити што више информација о органу и радном месту за које сте поднели пријаву. Добро промислите о кључним детаљима из Ваше биографије, као и о разлозима због којих сте изабрали радно место за које сте се пријавили и припремите се да их адекватно представите.

**Када можете да очекујете резултате изборног поступка:**По истеку Законом предвиђених рокова.

**Како ћете бити обавештавани у вези са конкурсним поступком**: Сва потребна обавештења и позиве за учешће у изборном поступку добијаћете на контакте које сте навели у пријави. Проверавајте редовно своју електронску пошту, као и сајт органа који је огласио конкурс како бисте имали увид у ток поступка.

**Шта да радите ако желите да уложите жалбу**: Ако сматрате да су се у изборном поступку десиле неправилности које су могле утицати на исход конкурсног поступка, имате право да затражите да извршите увид у конкурсну документацију, као и да уложите жалбу на:- решење којим је одбачена ваша пријава;- решење о пријему у радни однос изабраног кандидата (ако сте били кандидат у изборном поступку);- решење о неуспеху инерног конкурса (ако сте били кандидат у изборном поступку). На сваком решењу ће писати коме и у ком року можете да се жалите.

**Коме се можете обратити за подршку у овом конкурсном поступку**: Ако нисте сигурни или имате неке недоумице или нејасноће у вези са овим конкурсом, можете се обратити Марјани Стевановић, на тел. 064 232 59 47- у периоду од 12 до 15 часова сваког радног дана.

Јавни конкурс биће објављен на огласној табли Општинске управе општине Житорађа, ул.Топлички хероји бр.53, Житорађа, интернет презентацији општине Житорађа [www.zitoradja.org](http://www.zitoradja.org) док ће обавештење о јавном конкурсу бити објављено у дневном листу „Информер“.